Problemet e reformës shëndetsore
Kostoja e kujdesit shëndetsor ofruar nga plani ipresidentit Obama i ende e lartë për shumë amerikanë
Tani që më shumë se 7 milionë amerikanë janë regjistruar për sigurimin shëndetsor të të planit të presidentit Obama (Obamacare), numri i personave pa sigurime shëndetsore në Shtetet e Bashkuara është ulur. Por ka ende miliona njerëz të cilët nuk kualifikohen për ndihmë, nuk mund të përballojnë sigurimin e ofruar – ose ky sistem i ri sigurimesh u duket i ndërlikuar. Nuk ka pasur rënie në numrin e pacientëve që vijnë në klinikën e lëvizshme Misioni i Mëshirës kur bëhet fjalë për qytetin e Frederick të Merilendit, pranë Uashingtonit. Ky mision ofron shërbime mjekësore falas dhe financohet nga kontributet private. Grupi udhëton në të gjithë rajonin dhe trajton ata që kanë nevojë. Dr. Michael Sullivan thotë se ata i shërbejnë të varfërve të cilët nuk mund t’i mbështesë palni i presidentit Obama për kujdes shëndetësor. Qëllimi i planit të presidentit Obama është për ta bërë sigurimin shëndetësor më pak të shtrenjtë dhe më të arritshëm. Për të varfërit, ai ofron mbulim të falas nga qeveria nën një program të quajtur Medicaid ,ose subvencione të bazuara nga të ardhurat për të blerë sigurim shëndetësor privat. Por për shumë nga pacientët që vizitohen në klinikën e Misionit të Mëshirës, sigurimi shëndetësor i ofruar nga plani i presidentit nuk është i përballueshëm. Stevatte Bryant humbi punën dhe sigurimin, por meqë burri i saj merr pension për invalidë nga qeveria ajo nuk kualifikohet për Medicaid. Sigurimi më i lirë që ajo mund të marrë do të kushtonte rreth 300 dollarë në muaj, dhe ajo nuk mund ta përballojë. Dr. Sullivan thotë se edhe me sigurim që ofron plani i presidentit Obama, një vizitë në urgjencën e një spitali për të trajtuar dhimbjet e kurrizit të zonjës Bryant ka të ngjarë të kushtojë arreth një mijë dollarë. Pacientë të tjera këtu janë emigrantë pa dokumenta që nuk kualifikohen për ndihmë nga qeveria. Bianca Aleman nga El Salvadori është një banore i ligjshme, por ajo nuk u regjistrua në kohë për kujdes shëndetësor të ofruar nga qeveria, sepse ajo thotë se procesi dukej shumë i ndërlikuar. Zyrtarët e klinikës Misioni i Mëshirës thonë se ata janë duke shtuar shërbimet për të trajtuar miliona njerëz të cilët ende nuk mund të përballojnë koston e lartë të kujdesit shëndetësor në Amerikë.